pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ชวนผู้ประกอบธุรกิจที่พัก “เราเที่ยวด้วยกัน” ร่วมสร้างบรรยากาศการท่องเที่ยว ไม่ใช้โอกาสขึ้นราคา
วันจันทร์ที่ 20 กรกฎาคม 2563
ชวนผู้ประกอบธุรกิจที่พัก “เราเที่ยวด้วยกัน” ร่วมสร้างบรรยากาศการท่องเที่ยว ไม่ใช้โอกาสขึ้นราคา
ตามที่รัฐบาลได้ดําเนินโครงการเราเที่ยวด้วยกัน (โครงการฯ) เพื่อช่วยเหลือผู้ประกอบธุรกิจท่องเที่ยวและธุรกิจเกี่ยวเนื่องที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 หรือ COVID-19 โดยการกระตุ้นการท่องเที่ยวภายในประเทศ
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า ตามที่รัฐบาลได้ดําเนินโครงการเราเที่ยวด้วยกัน (โครงการฯ) เพื่อช่วยเหลือผู้ประกอบธุรกิจท่องเที่ยวและธุรกิจเกี่ยวเนื่องที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 หรือ COVID-19 โดยการกระตุ้นการท่องเที่ยวภายในประเทศ โดยรัฐบาลจะสนับสนุนค่าที่พักในสัดส่วนร้อยละ 40 ของค่าที่พัก สูงสุด 3,000 บาทต่อห้องต่อคืน สนับสนุนค่าอาหารและค่าเข้าชมสถานที่ท่องเที่ยว 600 บาทต่อห้องต่อคืน และสนับสนุนค่าบัตรโดยสารสายการบินในสัดส่วนร้อยละ 40 ของค่าบัตรโดยสาร สูงสุด 1,000 บาทต่อที่นั่ง
ในภาพรวมโครงการฯ มีผลตอบรับตามเป้าหมาย ผู้ประกอบธุรกิจที่พักสนใจเข้าร่วมแล้ว 6 พันราย โดยหลังจาก ที่ได้เปิดให้ประชาชนจองที่พักภายใต้โครงการฯ ตั้งแต่วันที่ 18 กรกฎาคม 2563 พบว่า ผู้ประกอบการส่วนใหญ่ให้ความร่วมมือเป็นอย่างดี ทําให้ประชาชนสามารถวางแผนและเดินทางท่องเที่ยวในประเทศได้โดยมีค่าใช้จ่ายที่ลดลง ในขณะที่ผู้ประกอบการจะเริ่มมีรายได้เข้ามาหล่อเลี้ยงธุรกิจในช่วงที่ขาดนักท่องเที่ยวจากต่างประเทศ ก่อให้เกิดบรรยากาศการท่องเที่ยวในประเทศที่มีสัญญาณบวกมากที่สุดนับตั้งแต่เริ่มมีการแพร่ระบาดของ COVID-19
ดังนั้น เพื่อรักษาแรงส่งต่อการฟื้นตัวของภาคธุรกิจท่องเที่ยวซึ่งมีสัดส่วนเกือบ 1 ใน 5 ของเศรษฐกิจไทย จึงขอความร่วมมือผู้ประกอบธุรกิจที่พักที่เข้าร่วมโครงการฯ ส่วนน้อยบางราย ซึ่งอาศัยโอกาสปรับราคาสูงขึ้นในช่วงนี้ ขอให้เว้นจากการดําเนินธุรกิจตามแนวทางดังกล่าว เนื่องจากผลประโยชน์ในระยะสั้นอาจได้ไม่คุ้มเสียทั้งชื่อเสียงและโอกาสธุรกิจในอนาคต เพราะผู้บริโภคในปัจจุบันมีการหาข้อมูลวางแผนการเดินทางและมีเทคโนโลยีช่วยในการเปรียบเทียบราคาและคุณภาพการบริการจากหลายแหล่ง ทําให้สามารถเลือกรับบริการจากผู้ประกอบการที่มีคุณภาพในราคาที่เป็นธรรมได้ ทั้งนี้ กระทรวงการคลังจะติดตามประเด็นดังกล่าวอย่างต่อเนื่อง และพิจารณามาตรการที่เหมาะสมมาดูแลต่อไป
สํานักนโยบายระบบการเงินและสถาบันการเงิน สํานักงานเศรษฐกิจการคลัง
โทร. 0 2273 9020 ต่อ 3234
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่กฎกระทรวง การป้องกันและแก้ไขปัญหาการตั้งครรภ์ในวัยรุ่น
วันอังคารที่ 16 ตุลาคม 2561
ราชกิจจานุเบกษา เผยแพร่กฎกระทรวง การป้องกันและแก้ไขปัญหาการตั้งครรภ์ในวัยรุ่น
ราชกิจจานุเบกษา เมื่อวันที่ ๑๒ ตุลาคม ๒๕๖๑ เผยแพร่กฎกระทรวง กําหนดประเภทของสถานศึกษาและการดําเนินการของสถานศึกษา ในการป้องกันและแก้ไขปัญหาการตั้งครรภ์ในวัยรุ่น พ.ศ. ๒๕๖๑
ราชกิจจานุเบกษา เมื่อวันที่ ๑๒ ตุลาคม ๒๕๖๑ เผยแพร่กฎกระทรวง กําหนดประเภทของสถานศึกษาและการดําเนินการของสถานศึกษา ในการป้องกันและแก้ไขปัญหาการตั้งครรภ์ในวัยรุ่น พ.ศ. ๒๕๖๑
โดยมีสาระสําคัญ คือให้สถานศึกษาแต่ละประเภท คือระดับประถมศึกษา ระดับมัธยมศึกษา ระดับอาชีวศึกษา (ปวช., ปวส.,ปริญญาตรีสายเทคโนโลยีหรือสายปฏิบัติการ) และระดับอุดมศึกษาดําเนินการป้องกันและแก้ไขปัญหาการตั้งครรภ์ในวัยรุ่น โดยจัดให้มีการเรียนการสอนเรื่องเพศวิถีศึกษาและทักษะชีวิต ให้เหมาะสมกับช่วงวัยของนักเรียนนักศึกษา โดยมีเนื้อหาและกระบวนการเรียนรู้ในเรื่องเพศที่ครอบคลุมถึงพัฒนาการในแต่ละช่วงวัยการมีสัมพันธภาพกับผู้อื่นการพัฒนาทักษะส่วนบุคคล พฤติกรรมทางเพศ สุขภาวะทางเพศ และมิติทางสังคมและวัฒนธรรมที่ส่งผลกระทบต่อเรื่องเพศ รวมทั้งสิทธิการรับรู้ข้อมูลข่าวสารและความรู้เกี่ยวกับอนามัยการเจริญพันธุ์ที่ให้ความสําคัญกับความหลากหลายและความเสมอภาคทางเพศ รวมทั้งจัดให้มีการติดตามและประเมินผลเกี่ยวกับประสิทธิผลของการเรียนการสอนอย่างเป็นระบบ และให้เป็นส่วนหนึ่งของการวัดผลการศึกษา
ทั้งนี้ ให้สถานศึกษาจัดหาและพัฒนาผู้สอนให้มีความรู้ความสามารถ มีทัศนคติที่ดี และมีทักษะการสอนที่เหมาะสม รวมทั้งเข้าใจจิตวิทยาการเรียนรู้ของนักเรียนหรือนักศึกษาแต่ละระดับที่สอดคล้องกับการจัดการศึกษาของสถานศึกษา เพื่อให้สามารถสอนเพศวิถีศึกษา ทักษะชีวิต และให้คําปรึกษาในเรื่องการป้องกันและแก้ไขปัญหาการตั้งครรภ์ในวัยรุ่นแก่นักเรียนหรือนักศึกษา หากมีผู้สอนและผู้ให้คําปรึกษาไม่เพียงพอ ให้สถานศึกษานั้นประสานงานกับหน่วยงานของรัฐหรือหน่วยงานของเอกชนที่เกี่ยวข้อง หรือผู้ซึ่งมีความรู้ความสามารถในการสอนเพศวิถีศึกษา ทักษะชีวิต และให้คําปรึกษา เพื่อขอรับการสนับสนุนหรือทําหน้าที่เป็นผู้สอนเพศวิถีศึกษา ทักษะชีวิต และให้คําปรึกษาดังกล่าวให้เหมาะสมและเพียงพอ
นอกจากนี้ ให้สถานศึกษาระดับอุดมศึกษาพัฒนาการเรียนการสอนสําหรับนักศึกษาในคณะศึกษาศาสตร์ คณะครุศาสตร์ หรือคณะหรือสาขาอื่นที่เกี่ยวข้อง ให้มีความรู้และสามารถสอนเพศวิถีศึกษา ทักษะชีวิต และให้คําปรึกษาในเรื่องการป้องกันและแก้ไขปัญหาการตั้งครรภ์ในวัยรุ่น
สําหรับสถานศึกษาทุกระดับที่มีนักเรียนหรือนักศึกษาซึ่งตั้งครรภ์อยู่ในสถานศึกษา ต้องไม่ให้นักเรียนหรือนักศึกษานั้นออกจากสถานศึกษาดังกล่าว เว้นแต่เป็นการย้ายสถานศึกษา โดยจัดให้มีระบบการดูแล ช่วยเหลือ และคุ้มครองนักเรียนหรือนักศึกษาซึ่งตั้งครรภ์ ให้ได้รับการศึกษาด้วยรูปแบบที่เหมาะสมและต่อเนื่อง
ให้ไว้ ณ วันที่ ๒๘ กันยายน พ.ศ. ๒๕๖๑
ธีระเกียรติ เจริญเศรษฐศิลป์
รัฐมนตรีว่าการกระทรวงศึกษาธิการ
อ่านเพิ่มเติมราชกิจจานุเบกษา
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-วธ. ชื่นชมศิลปินแห่งชาติ-ศิลปินอาวุโส-ศิลปินพื้นบ้าน-ดารา -นักร้อง นักแสดง ร่วมทำคลิปรณรงค์สร้างความตระหนักรู้ ป้องกันไวรัสโควิด-19
วันศุกร์ที่ 27 มีนาคม 2563
วธ. ชื่นชมศิลปินแห่งชาติ-ศิลปินอาวุโส-ศิลปินพื้นบ้าน-ดารา -นักร้อง นักแสดง ร่วมทําคลิปรณรงค์สร้างความตระหนักรู้ ป้องกันไวรัสโควิด-19
วธ. ชื่นชมศิลปินแห่งชาติ-ศิลปินอาวุโส-ศิลปินพื้นบ้าน-ดารา -นักร้อง นักแสดง ร่วมทําคลิปรณรงค์สร้างความตระหนักรู้ ป้องกันไวรัสโควิด-19
วธ. ชื่นชมศิลปินแห่งชาติ-ศิลปินอาวุโส-ศิลปินพื้นบ้าน-ดารา -นักร้อง นักแสดง
ร่วมทําคลิปรณรงค์สร้างความตระหนักรู้ ป้องกันไวรัสโควิด-19
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า กระทรวงวัฒนธรรม (วธ.) ได้บูรณาการความร่วมมือกับสมาพันธ์สมาคมภาพยนตร์แห่งชาติ จัดทําคลิปศิลปินแห่งชาติ ศิลปินอาวุโส ศิลปินพื้นบ้าน ดารา นักร้อง และนักแสดง เพื่อรณรงค์เชิญชวนให้ประชาชนเกิดความตระหนักรู้ ป้องกันตนเอง ครอบครัว และสังคมให้ห่างไกลเชื้อไวรัสโคโรนา ๒๐๑๙ (COVID-19) โดยมี ศิลปินแขนงต่าง ๆ ร่วมใจกันจัดทําคลิป อาทิ สมบัติ เมทะนี ศิลปินแห่งชาติสาขาศิลปะการแสดง (ภาพยนตร์-ละครโทรทัศน์) ประจําปี ๒๕๕๙ รอง เค้ามูลคดี ศิลปินแห่งชาติสาขาศิลปะการแสดง (ภาพยนตร์-ละครโทรทัศน์) ประจําปี พ.ศ. ๒๕๖๐ วินัย พันธุรักษ์ ศิลปินแห่งชาติ สาขาศิลปะการแสดง ประจําปี พ.ศ. ๒๕๖๒ เมตตา รุ่งรัตน์ อุเทน บุญยงค์ นักแสดงอาวุโส ไกรลาศ เกรียงไกร นักแสดงอาวุโสรางวัลตุ๊กตาทอง สาขานักแสดงประกอบชายยอดเยี่ยม ประจําปี พ.ศ. ๒๕๒๑ ดาวใจ ไพจิตร นักร้องเพลงลูกกรุง นิรุตติ์ ศิริจรรยา ภัสสร บุญเกียรติ วรรณิศา ศรีวิเชียร ปัทมา ปานทอง เป็นหนึ่ง ไชยชิต นิเวศน์ กันไทยราษฎร์ วาสนา วรรณวงศ์ ดอน แดนสวรรค์ วทัญญู มุ่งหมาย บดินทร์ ดุ๊ก พิสุทธิ์ ทรัพย์วิจิตรและสหภาพ วีระฆามินทร์ (ต่อ วงทู) เป็นต้น
นอกจากนี้ ยังมีคลิปที่สํานักงานวัฒนธรรมจังหวัดได้ร่วมมือกับศิลปินพื้นบ้านจัดทําในรูปแบบของเพลง-ดนตรีพื้นบ้าน อาทิ แม่ขวัญจิต ศรีประจันต์ศิลปินแห่งชาติสาขาศิลปะการแสดง(เพลงพื้นบ้าน-อีแซว) ประจําปี ๒๕๓๙ ณรงค์ จันทร์พุ่ม ศิลปินแห่งชาติ สาขาศิลปะการแสดง (หนังตะลุง) ประจําปี ๒๕๕๗ บุญศรี รัตนัง ศิลปินแห่งชาติสาขาการแสดง (ดนตรีพื้นบ้านล้านนา) ประจําปี ๒๕๖๐ และหนังตะลุง คณะสุพัฒน์ ศ.นครินทร์
นายอิทธิพล กล่าวว่า ทั้งนี้ จากความร่วมมือร่วมใจของศิลปินฯ ในการจัดทําคลิปดังกล่าว ทําให้เกิดความตระหนักรู้แก่ประชาชนและสังคมในการตื่นตัวป้องกันการแพร่ระบาดของโรคติดเชื้อไวรัส โคโรนา ๒๐๑๙ (COVID-19) ในวงกว้าง รวดเร็ว และทั่วถึง รวมทั้ง ลดความตระหนกและสร้างขวัญกําลังใจให้กับประชาชนและสังคมในการฝ่าฟันวิกฤติครั้งนี้ไปด้วยกัน กระทรวงวัฒนธรรมจึงขอขอบคุณศิลปินทุกท่านที่ร่วมมือร่วมใจช่วยให้คนไทยก้าวไปข้างหน้าและปลอดภัยจากเชื้อไวรัสโคโรนา ๒๐๑๙ (COVID-19) ซึ่งเป็นความร่วมมือระหว่างหน่วยงานภาครัฐ ภาคเอกชน และภาคประชาชน ในการช่วยเหลือสังคมและนําพาประเทศไทยผ่านพ้นวิกฤติไปได้ ทั้งนี้ กระทรวงวัฒนธรรมยังคงร่วมกับศิลปินแขนงต่างๆ จัดทําคลิปเผยแพร่เพื่อสร้างการรับรู้ต่อไป     โดยประชาชนสามารถรับชมผ่านช่องทางสื่อต่างๆ และสื่อสังคมออนไลน์ อาทิ Facebook , Twitter , Instagram และเว็บไซต์ของกระทรวงวัฒนธรรม www.m-culture.go.th
---------------------------------------------
รัฐบาลไทย-ข่าวทำเนียบรัฐบาล-ปรับลดราคาขายปลีกน้ำมัน ลดค่าครองชีพประชาชน
วันพฤหัสบดีที่ 2 มกราคม 2563
ปรับลดราคาขายปลีกน้ํามัน ลดค่าครองชีพประชาชน
วันอังคารที่ 31 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบปรับลดราคาขายปลีกน้ํามันดีเซลบี 10 และแก๊สโซฮอล์ อี 20 ลง 1 บาท/ลิตร เพื่อลดภาระค่าใช้จ่ายระหว่างการเดินทางช่วงปีใหม่ของประชาชน อีกทั้งยังกระตุ้นให้เกิดการใช้น้ํามันเชื้อเพลิงชีวภาพ และช่วยส่งเสริมการใช้เอทานอลที่ผลิตจากอ้อยและมันสําปะหลัง โดยมีผลตั้งแต่บัดนี้ - 10 ม.ค. 63 นอกจากนี้ ยังให้คงอัตราค่าไฟฟ้าผันแปร หรือค่า FT จํานวน -11.60 สตางค์ต่อหน่วย ต่อไปอีก 4 เดือน สําหรับการเรียกเก็บงวดเดือนม.ค. – เม.ย. 63 ส่งผลให้ค่าไฟฟ้าเฉลี่ยอยู่ที่ 3.64 บาทต่อหน่วย โดยไม่รวมภาษีมูลค่าเพิ่ม เพื่อเป็นของขวัญปีใหม่ให้กับประชาชน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การจำหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2561 ครั้งที่ 1
วันพุธที่ 15 พฤศจิกายน 2560
การจําหน่ายพันธบัตรออมทรัพย์ของกระทรวงการคลังในปีงบประมาณ พ.ศ. 2561 ครั้งที่ 1
กระทรวงการคลังจะออกพันธบัตรออมทรัพย์ของกระทรวงการคลัง วงเงิน 15,000 ล้านบาท รุ่นอายุ 3 ปี และ 7 ปี อัตราดอกเบี้ยคงที่ แบบไร้ใบตราสาร (Scripless) จําหน่ายตั้งแต่วันที่ 27 พฤศจิกายน 2560 – 30 มีนาคม 2561
นายประภาศ คงเอียด ผู้อํานวยการสํานักงานบริหารหนี้สาธารณะแถลงข่าวเรื่องพันธบัตรออมทรัพย์ของกระทรวงการคลัง ในปีงบประมาณ พ.ศ. 2561 ครั้งที่ 1 ดังนี้ กระทรวงการคลังจะออกพันธบัตรออมทรัพย์ของกระทรวงการคลัง วงเงิน 15,000 ล้านบาท รุ่นอายุ 3 ปี และ 7 ปี อัตราดอกเบี้ยคงที่ แบบไร้ใบตราสาร (Scripless) จําหน่ายตั้งแต่วันที่ 27 พฤศจิกายน 2560 – 30 มีนาคม 2561 โดยมีวัตถุประสงค์เพื่อเป็นการส่งเสริมการออมที่มั่นคงของประชาชน และเป็นทางเลือกในการลงทุนของประชาชนที่ถือพันธบัตรออมทรัพย์ของกระทรวงการคลัง ซึ่งจะครบกําหนดอายุในเดือนธันวาคม 2560 โดยพันธบัตรออมทรัพย์มีรูปแบบและเงื่อนไข ดังนี้
รุ่นอายุ 3 ปี  อัตราดอกเบี้ยคงที่ร้อยละ 1.85 ต่อปี
รุ่นอายุ 7 ปี  อัตราดอกเบี้ยคงที่ร้อยละ 2.45 ต่อปี
วงเงินรวม  15,000 ล้านบาท
ระยะเวลาจําหน่าย วันที่ 27 พฤศจิกายน 2560 – 30 มีนาคม 2561
วงเงินซื้อต่อราย 1,000 บาทขึ้นไป ไม่จํากัดวงเงินซื้อขั้นสูง
ธนาคารตัวแทนจําหน่าย 1. ธนาคารกรุงเทพ จํากัด (มหาชน) 2. ธนาคารกรุงไทย จํากัด (มหาชน) 3. ธนาคารกสิกรไทย จํากัด (มหาชน) 4. ธนาคารไทยพาณิชย์ จํากัด (มหาชน)
ผู้มีสิทธิ์ซื้อ  บุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิ สมาคม วัด สถานศึกษาของรัฐ โรงพยาบาลของรัฐ หรือนิติบุคคลอื่นที่ไม่มีวัตถุประสงค์ ในการแสวงหากําไร
ผู้ที่สนใจสามารถซื้อพันธบัตรออมทรัพย์ได้ตั้งแต่เวลา 8.30 น. ของวันที่ 27 พฤศจิกายน 2560 จนถึงเวลา 15.00 น. ของวันที่ 30 มีนาคม 2561 โดยสามารถทํารายการซื้อผ่าน 1) เคาน์เตอร์ธนาคารตัวแทนจําหน่ายทุกสาขา 2) เครื่องถอนเงินอัตโนมัติ (ATM) 3) ระบบ Internet Banking ของธนาคารตัวแทนจําหน่ายทั้ง 4 แห่ง และ 4) KTB netbank Application ของธนาคารกรุงไทยฯ และ K PLUS Application ของธนาคารกสิกรไทยฯ ซึ่งเป็นการอํานวยความสะดวกให้กับประชาชนให้สามารถเข้าถึงพันธบัตรออมทรัพย์ได้ตลอดเวลา
โดยผู้มีสิทธิ์ซื้อสามารถทํารายการซื้อพันธบัตรออมทรัพย์ได้ที่
ธนาคารกรุงเทพฯ www.bangkokbank.com/ibanking
ธนาคารกรุงไทยฯ www.ktbnetbank.com
ธนาคารกสิกรไทยฯ https://online.kasikornbankgroup.com
ธนาคารไทยพาณิชย์ฯ www.scbeasy.com
ทั้งนี้ ผู้ซื้อพันธบัตรออมทรัพย์รายใหม่ที่ไม่เคยลงทะเบียนข้อมูลและเปิดบัญชีฝากหลักทรัพย์สําหรับพันธบัตรออมทรัพย์ของกระทรวงการคลังแบบไร้ใบตราสาร (Scripless) ต้องลงทะเบียนและเปิดบัญชีฝากหลักทรัพย์ที่ธนาคารตัวแทนจําหน่าย
การลงทะเบียน ใช้หลักฐานดังนี้
1. สําเนาบัตรประจําตัวประชาชน พร้อมลงนามรับรองสําเนาถูกต้อง
2. สําเนาหน้าแรกสมุดบัญชีเงินฝาก (ยกเว้นบัญชีเงินฝากออมทรัพย์พิเศษและบัญชีเงินฝากประจํา) ของผู้ซื้อที่เปิดบัญชีไว้กับธนาคารตัวแทนจําหน่ายพร้อมลงนามรับรองสําเนาถูกต้อง ในกรณีที่ไม่มีบัญชีเงินฝากผู้ซื้อต้องเปิดบัญชีใหม่
ผู้ที่สนใจซื้อพันธบัตรสามารถขอรายละเอียดเพิ่มเติมได้ที่ธนาคารตัวแทนจําหน่ายหรือที่ www.pdmo.go.th www.bot.or.th www.bangkokbank.com www.ktb.co.th www.scb.co.th www.kasikornbank.com
จึงขอประกาศให้ทราบโดยทั่วกัน
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5308
รัฐบาลไทย-ข่าวทำเนียบรัฐบาล-พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2562 มุ่งเน้นการส่งเสริมสิทธิ โอกาส และความเสมอภาคอย่างเท่าเทียมของคนพิการ เพื่อลดความเหลื่อมล้ำ
วันอังคารที่ 22 ตุลาคม 2562
พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2562 มุ่งเน้นการส่งเสริมสิทธิ โอกาส และความเสมอภาคอย่างเท่าเทียมของคนพิการ เพื่อลดความเหลื่อมล้ํา
พม. จัดประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2562 มุ่งเน้นการส่งเสริมสิทธิ โอกาส และความเสมอภาคอย่างเท่าเทียมของคนพิการ เพื่อลดความเหลื่อมล้ํา
เมื่อวันที่ 21 ต.ค. 62 เวลา 10.30 น. ที่ห้องประชุม 301 ตึกบัญชาการ 1 ทําเนียบรัฐบาล นายจุรินทร์ ลักษณวิศิษฏ์ รองนายกรัฐมนตรี เป็นประธานการประชุมคณะกรรมการส่งเสริมและพัฒนาคุณภาพชีวิตคนพิการแห่งชาติ ครั้งที่ 2/2562 โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วย นางธนาภรณ์ พรมสุวรรณ อธิบดีกรมส่งเสริมและพัฒนาคุณภาพชีวิตคนพิการ ผู้บริหารกระทรวง พม. และผู้แทนหน่วยงานที่เกี่ยวข้อง เข้าร่วมการประชุม
นายจุติ กล่าวว่า สําหรับการประชุมฯ วันนี้ ที่ประชุมได้หารือในประเด็นที่สําคัญเรื่องการขับเคลื่อนประเด็นตามมติสมัชชาเครือข่ายคนพิการระดับชาติ ประจําปี 2562 และที่ประชุมฯ ได้เห็นชอบมอบหมายหน่วยงานที่เกี่ยวข้องเพื่อร่วมกันขับเคลื่อนประเด็นที่สําคัญตามมติสมัชชาเครือข่ายคนพิการ ประจําปี 2562 โดยมีประเด็นสําคัญ ดังนี้ 1) การเข้าถึงสิทธิ สวัสดิการและใช้ประโยชน์จากสิ่งอํานวยความสะดวกสําหรับคนพิการ 2) การพัฒนาและเชื่อมโยงระบบฐานข้อมูลด้านคนพิการ (Big Data) 3) การพัฒนามาตรการคุ้มครองแรงงานคนพิการและส่งเสริมการทํางานและอาชีพอิสระสําหรับคนพิการ 4) การยกระดับบทบาทหน้าที่ศูนย์บริการคนพิการระดับจังหวัดและทั่วไป และ 5) การสร้างเจตคติที่ดีของสังคมที่มีต่อคนพิการ ทั้งนี้ การขับเคลื่อนงานด้านคนพิการนับเป็นอีกหนึ่งภารกิจสําคัญของรัฐบาล ซึ่งให้ความสําคัญต่อการส่งเสริมสิทธิ โอกาส และความเสมอภาคอย่างเท่าเทียมของคนพิการ ภายใต้แนวคิด "ไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-พม. ปรับกระบวนทัศน์ ทบทวนยุทธศาสตร์กระทรวงการพัฒนาสังคมและความมั่นคงของมนุษย์ พ.ศ. 2560-2564
วันอังคารที่ 27 กุมภาพันธ์ 2561
พม. ปรับกระบวนทัศน์ ทบทวนยุทธศาสตร์กระทรวงการพัฒนาสังคมและความมั่นคงของมนุษย์ พ.ศ. 2560-2564
พม. ปรับกระบวนทัศน์ ทบทวนยุทธศาสตร์กระทรวงการพัฒนาสังคมและความมั่นคงของมนุษย์ พ.ศ. 2560-2564
วันนี้ (27 ก.พ.61) เวลา 14.00 น.พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมเชิงปฏิบัติการในการทบทวนยุทธศาสตร์กระทรวงการพัฒนาสังคมและความมั่นคงของมนุษย์ พ.ศ.2560-2564 โดยมีผู้บริหารกระทรวง พม. ทั้งระดับสูง ระดับกลาง และคนรุ่นใหม่ (Young Blood) เข้าร่วมประชุม ณ ห้องประชุมปริ๊นซ์บอลรูม 3 ชั้น 11 โรงแรม ปริ๊นซ์พาเลซ มหานาค กรุงเทพฯ
พลเอก อนันตพร กาญจนรัตน์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)มีนโยบายในการทบทวนยุทธศาสตร์กระทรวงการพัฒนาสังคมและความมั่นคงของมนุษย์ พ.ศ. 2560 - 2564ที่มีความสอดคล้องบนฐานของกรอบยุทธศาสตร์ชาติ 20 ปี (พ.ศ.2560 – 2579) แผนพัฒนาเศรษฐกิจและสังคมแห่งชาติ ฉบับที่ 12 พ.ศ. 2560 – 2564 รวมทั้งการปรับโครงสร้างของประเทศไทยไปสู่ประเทศไทย 4.0 เพื่อมุ่งสู่ "ความมั่นคง มั่งคั่ง ยั่งยืน”
ท่ามกลางกระแสการเปลี่ยนแปลงของสภาวะแวดล้อมภายใต้บริบททางสังคม วัฒนธรรม เศรษฐกิจ ที่มีการเปลี่ยนแปลงอย่างรวดเร็ว ส่งผลกระทบต่อการปฏิบัติงานของกระทรวงการพัฒนาสังคมและความมั่นคงของมนุษย์ (พม.) ในกลุ่มเป้าหมายต่างๆ ตั้งแต่เด็ก สตรี ผู้พิการ ผู้ด้อยโอกาส และโดยเฉพาะอย่างยิ่งการเปลี่ยนแปลงโครงสร้างประชากรในสังคมที่มีแนวโน้มการเข้าสู่ "สังคมสูงวัย” (Aging Society) อัตราการพึ่งพิงของประชากรวัยแรงงานต้องแบกรับการดูแลผู้สูงอายุเพิ่มขึ้น โดยคาดว่าในปี 2582 จะมีประชากรวัยแรงงานเพียง 35.2 ล้านคน องค์การสหประชาชาติประเมินสถานการณ์ว่าในช่วงปี 2544 - 2643 ประชากร อายุ 60 ปี ขึ้นไปมีมากกว่าร้อยละ 10 ของประชากรโลก จําเป็นอย่างยิ่งที่จะต้องมีการเปลี่ยนแปลงยุทธศาสตร์/เป้าประสงค์/กลยุทธ์ในการปฏิบัติงานเพื่อตอบโจทย์ของปัญหาอย่างโปร่งใสและยุติธรรม
ในการนี้รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)จึงได้ให้นโยบายในการทบทวนยุทธศาสตร์ของกระทรวง โดยให้ความสําคัญกับกระบวนการมีส่วนร่วมในการทบทวนวิเคราะห์จุดแข็ง/จุดอ่อนภายในองค์กร สภาพแวดล้อมภายนอก โอกาส และอุปสรรคภายใต้ฐานข้อมูลที่เป็นจริง โดยมีวัตถุประสงค์เพื่อนําไปสู่การเปลี่ยนแปลงในการปฏิบัติงานของกระทรวงที่ดีขึ้น (Change) ในทุกด้าน ซึ่งต้องคํานึงถึงประสิทธิภาพ ประสิทธิผล และความคุ้มค่า โดยยึดประโยชน์ของประชาชนในทุกกลุ่มเป้าหมายเป็นที่ตั้ง ทั้งนี้ ในกระบวนการทบทวนยุทธศาสตร์ของ พม. ได้แบ่งบุคลากรเป็น 3 กลุ่ม ประกอบด้วย กลุ่มผู้บริหารระดับสูง กลุ่มผู้บริหารระดับกลาง และกลุ่มคนรุ่นใหม่ (Young Blood) เพื่อรับทราบแนวคิดการวิเคราะห์ทบทวนยุทธศาสตร์ของแต่ละกลุ่ม อันจะนําไปสู่หนทางปฏิบัติที่ดีที่สุดตามวัตถุประสงค์ข้างต้น เป็นไปในทิศทางเดียวกันทั้งองค์กร เป็นผู้นําด้านสังคมที่สามารถขับเคลื่อนงานและบูรณาการการทํางานกับทุกภาคส่วนในสังคมให้มีส่วนร่วมในการพัฒนา สร้างความเป็นธรรม และความเสมอภาคในสังคม ตลอดจนส่งเสริมและพัฒนาคุณภาพชีวิตกลุ่มเป้าหมายทุกกลุ่มได้อย่างยั่งยืน
รัฐบาลไทย-ข่าวทำเนียบรัฐบาล-สั่งกองทัพ สนับสนุนเร่งควบคุมต้นเหตุปัญหาฝุ่นพิษเร่งด่วน พร้อมร่วมเสียสละและรับผิดชอบสังคมไปด้วยกัน
วันพฤหัสบดีที่ 23 มกราคม 2563
สั่งกองทัพ สนับสนุนเร่งควบคุมต้นเหตุปัญหาฝุ่นพิษเร่งด่วน พร้อมร่วมเสียสละและรับผิดชอบสังคมไปด้วยกัน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้สั่งการให้ทุกเหล่าทัพลงพื้นที่ทํางานร่วมกับจิตอาสา สนับสนุนส่วนราชการต่างๆ เร่งแก้ปัญหาฝุ่นละออง PM 2.5 ในพื้นที่วิกฤตเป็นการเร่งด่วน
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประยุทธ์ จันทร์โอชา นรม.และ รมว.กห. ได้สั่งการให้ทุกเหล่าทัพลงพื้นที่ทํางานร่วมกับจิตอาสา สนับสนุนส่วนราชการต่างๆ เร่งแก้ปัญหาฝุ่นละออง PM 2.5 ในพื้นที่วิกฤตเป็นการเร่งด่วน โดยเฉพาะการควบคุมต้นเหตุของปัญหา
โดยให้กองทัพอากาศ นําอากาศยานไร้คนขับตรวจสภาพอากาศ เพื่อวางแผนสนับสนุนการทําฝนหลวงและขยายผลสํารวจจุดความร้อนในพื้นที่ แจ้งเตือนกําลังภาคพื้น เร่งเข้าไปควบคุมไฟป่าและพื้นที่ก่อให้เกิดควัน พร้อมกับให้กําลังทางบกของหน่วยทหารในพื้น ร่วมตรวจสอบและสนับสนุนส่วนราชการต่างๆกวดขันบังคับใช้กฎหมาย ควบคุมต้นเหตุของปัญหา ทั้งจากการเผาพืชไร่ โรงงาน การก่อสร้างและยานพาหนะควันดํา พร้อมจัดกําลังพลและยานพาหนะ สนับสนุนการชําระล้างถนน ทางเท้าและต้นไม้ริมทาง เพื่อลดการฟุ้งกระจายของฝุ่นระดับต่ําที่มีผลกระทบต่อประชาชนโดยตรง พร้อมกันนี้ให้จัดเจ้าหน้าที่แพทย์สนาม กระจายลงพื้นที่ดูแลสุขภาพเด็กและคนชราและให้คําแนะนํากับประชาชน
ทั้งนี้ นรม.และ รมว.กห.ได้กําชับให้ทุกเหล่าทัพ ขยายผลนวัตกรรมและเทคโนโลยีที่สามารถบรรเทาปัญหา รวมทั้ง เร่งตรวจสอบปรับปรุงยานพาหนะในสังกัดและระงับการนํายานพาหนะเข้าพื้นที่วิกฤตหากไม่จําเป็น พร้อมทั้ง ขอความร่วมมือรณรงค์ให้กําลังพลและครอบครัว รวมทั้งประชาชนในพื้นที่โดยรอบหน่วยทหาร ร่วมเสียสละและรับผิดชอบสังคมไปด้วยกัน ในการลดต้นเหตุกิจการที่ก่อให้เกิดควันและลดการใช้ยานพาหนะส่วนตัวเข้าพื้นที่วิกฤตเป็นการชั่วคราว โดยให้หน่วยพิจารณาจัดยานพาหนะเป็นส่วนรวม สนับสนุนการเดินทางด้วยระบบขนส่งสาธารณะ จนกว่าสถานการณ์จะคลี่คลาย
รัฐบาลไทย-ข่าวทำเนียบรัฐบาล-กรมอนามัย แนะชะลอขูดหินปูน-อุดฟัน ช่วงนี้ หวั่นละอองฝอยน้ำลาย เสี่ยงแพร่เชื้อ COVID-19 [กระทรวงสาธารณสุข]
วันจันทร์ที่ 23 มีนาคม 2563
กรมอนามัย แนะชะลอขูดหินปูน-อุดฟัน ช่วงนี้ หวั่นละอองฝอยน้ําลาย เสี่ยงแพร่เชื้อ COVID-19 [กระทรวงสาธารณสุข]
กรมอนามัย แนะชะลอขูดหินปูน-อุดฟัน ช่วงนี้ หวั่นละอองฝอยน้ําลาย เสี่ยงแพร่เชื้อ COVID-19
กรมอนามัย กระทรวงสาธารณสุข แนะนํา ประชาชนชะลอการขูดหินปูน อุดฟัน ผ่าฟันคุด ในช่วงเวลานี้ เพราะเสี่ยงในการแพร่โรคจากน้ําลายที่อาจปนเปื้อนเชื้อ COVID-19 แต่หากมีอาการปวด ยังพบทันตแพทย์ได้ปกติ พร้อมย้ําดูแลสุขภาพช่องปากด้วยหลัก 2-2-2
แพทย์หญิงพรรณพิมล วิปุลากร อธิบดีกรมอนามัย เปิดเผยว่า สถานการณ์การระบาดของโรคติดเชื้อไวรัสโคโรนา2019หรือ COVID-19 ในประเทศไทยยังคงต้องมีมาตรการคุมเข้มการคัดกรอง เฝ้าระวังติดตามสถานการณ์อย่างต่อเนื่อง พร้อมทั้งสื่อสารความรู้ความเข้าใจให้ประชาชนมีพฤติกรรมสุขภาพที่เหมาะสม โดยเฉพาะในช่วงเวลานี้ทุกสถานประกอบการต่างป้องกันการแพร่ระบาดอย่างเข้มข้นที่สุด แม้กระทั่งคลินิกทันตกรรม ก็เป็นอีกหนึ่งสถานประกอบการที่มีโอกาสเสี่ยงในการแพร่โรคสูงจากน้ําลายที่อาจปนเปื้อนเชื้อโรคติดเชื้อไวรัสโคโรนา2019จึงขอให้ประชาชนหลีกเลี่ยงการทําฟันที่ยังไม่มีอาการ เช่น ขูดหินปูน อุดฟัน ผ่าฟันคุด ทําฟันปลอม ควรรอให้พ้นระยะระบาดของโรคก่อน หากมีอาการฉุกเฉิน เช่น ปวดฟัน เหงือกบวม เป็นหนอง ได้รับอุบัติเหตุฟันหัก สามารถพบทันตแพทย์ที่สถานพยาบาลใกล้บ้านได้ตามปกติ
ทางด้าน ทันตแพทย์หญิงปิยะดา ประเสริฐสม ผู้อํานวยการสํานักทันตสาธารณสุข กล่าวว่า เพื่อหลีกเลี่ยงการไปโรงพยาบาลหรือคลินิกทําฟันในช่วงนี้ประชาชนทุกกลุ่มวัยควรดูแลสุขภาพช่องปากให้สะอาด ด้วยหลัก 2-2-2 คือ แปรงฟันด้วยยาสีฟันผสมฟลูออไรด์ อย่างน้อยวันละ2ครั้ง เช้าและก่อนนอน ด้วยยาสีฟันผสมฟลูออไรด์นานอย่างน้อย 2 นาที และภายใน 2 ชั่วโมงหลังแปรงฟันควรหลีกเลี่ยงอาหารและเครื่องดื่ม ใช้อุปกรณ์เสริมทําความสะอาดซอกฟัน เช่น ไหมขัดฟันหรือแปรงซอกฟัน ล้างแปรงสีฟันให้สะอาดหลังการใช้งาน ไม่ควรเก็บแปรงสีฟันใกล้กันจนหัวแปรงสัมผัสกับแปรงสีฟันของคนอื่น เพื่อป้องกันการถ่ายเทเชื้อโรค ลดการรับประทานของหวาน เน้นการรับประทานผักและผลไม้เพื่อป้องกันฟันผุ หากสุขภาพช่องปากดี ก็ไม่จําเป็นต้องไปโรงพยาบาล ลดความเสี่ยงการติดเชื้อ COVID-19 ได้อีกทางหนึ่ง
***
ศูนย์สื่อสารสาธารณะ / 23 มีนาคม 2563
รัฐบาลไทย-ข่าวทำเนียบรัฐบาล-กสร. ติวเข้มนายจ้างลูกจ้างในกรุง ป้องกันอัคคีภัย
วันพฤหัสบดีที่ 13 ธันวาคม 2561
กสร. ติวเข้มนายจ้างลูกจ้างในกรุง ป้องกันอัคคีภัย
กรมสวัสดิการและคุ้มครองแรงงาน ติวเข้มกฎหมายความปลอดภัยเกี่ยวกับอัคคีภัยและไฟฟ้าให้นายจ้าง ลูกจ้าง สถานประกอบกิจการในพื้นที่กรุงเทพมหานคร พร้อมเสริมสร้างความเข้มแข็งเครือข่ายความปลอดภัยแรงงาน มุ่งเป้าแรงงานความปลอดภัยลดอัตราการประสบอันตรายอย่างยั่งยืน
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) กล่าวในฐานะประธานเปิดการประชุมปฏิบัติการด้านความปลอดภัย อาชีวอนามัย และสภาพแวดล้อมในการทํางาน (ความปลอดภัยเกี่ยวกับอัคคีภัย และไฟฟ้า) ในวันที่ 12 ธันวาคม 2561 ณ ห้องประชุม ศ.นิคม จันทรวิทุร ชั้น 5 กรมสวัสดิการและคุ้มครองแรงงาน ว่า กระทรวงแรงงาน โดยพลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน มีความห่วงใยผู้ประกอบการ นายจ้าง ลูกจ้างในเรื่องความปลอดภัยในการทํางาน โดยได้กําหนดให้นโยบาย Safety Thailand เป็นนโยบายเน้นหนักของกระทรวงแรงงาน โดยเฉพาะอย่างยิ่งในเรื่องความปลอดภัยเกี่ยวกับอัคคีภัยและไฟฟ้าซึ่งเกี่ยวข้องโดยตรงกับชีวิตและทรัพย์สินของนายจ้าง ลูกจ้าง ดังนั้น กสร. จึงได้จัดการประชุมปฏิบัติการด้านความปลอดภัย อาชีวอนามัย และสภาพแวดล้อมในการทํางาน (ความปลอดภัยเกี่ยวกับอัคคีภัย และไฟฟ้า) ขึ้น เพื่อสร้างมาตรการการรับรู้เกี่ยวกับการปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับไฟฟ้า พ.ศ. 2558 ให้แก่นายจ้าง ลูกจ้าง และผู้ที่เกี่ยวข้องจากสถานประกอบกิจการในพื้นที่เขตพญาไท ราชเทวี ห้วยขวางและดินแดง จํานวน 80 คน ซึ่งส่วนใหญ่เป็นสถานประกอบกิจการประเภทโรงแรม สถานประกอบกิจการที่ตั้งบนอาคารสูงที่เสี่ยงต่อการเกิดอัคคีภัย
นายทศพล กล่าวต่อไปว่า นอกจากนี้ กสร. ได้ดําเนินการให้มีการจัดตั้งเครือข่ายความปลอดภัยในรูปแบบของชมรมความปลอดภัยในเขตกรุงเทพมหานครทั้ง 10 พื้นที่ ร่วมกันเฝ้าระวังความปลอดภัยในการทํางาน และขับเคลื่อนงานความปลอดภัยให้มีประสิทธิภาพยิ่งขึ้น โดยมีจุดมุ่งหมายร่วมกันคือให้เกิดความปลอดภัย ลดอัตราการประสบอันตราย และร่วมสร้างคุณภาพชีวิตที่ดีให้แก่แรงงานได้อย่างยั่งยืน